A N U N Ț

Institutul de Chimie Macromoleculară „Petru Poni” (ICMPP), cu sediul în Iași, Aleea Grigore Ghica Vodă nr. 41A, jud. Iași, organizează concurs pentru ocuparea unei funcții contractuale temporar vacante, cu caracter unic, în conformitate cu prevederile H.G. nr. 1336/28.10.2022, respectiv O.U.G. 156/30.12.2024, art. VII (1) şi (2), după cum urmează:

# DENUMIREA POSTULUI: Expert (specializare – inovare, transfer de cunoştinţe/tehnologii), cod COR 242106

NUMĂRUL POSTURILOR: 1 post temporar vacant

NIVELUL POSTULUI: funcție de execuție

COMPARTIMENT/STRUCTURĂ: Compartiment Comunicare, Proiecte și Transfer Tehnologic

DURATA TIMPULUI DE LUCRU: normă întreagă, 8 ore pe zi; 40 de ore pe săptămână

PERIOADA: determinată

Condiţiile generale de participare sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:

1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
2. cunoaște limba română, scris și vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
4. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
8. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului de  *Expert în transfer de cunoştinţe/tehnologii* sunt:

1. Studii superioare de lungă durată, absolvite cu diplomă de licență sau studii în regim Bologna, absolvite cu diplomă de licență.
2. Competențe de comunicare în limba engleză – minim nivel intermediar (B1).
3. Competențe digitale (utilizarea pachetului Microsoft Office, Adobe Acrobat, platforma MySMIS, cât și sisteme informatice de colaborare online, cum ar fi: Google Workspace, Microsoft Teams, Zoom).
4. Capacitate de autoorganizare și prioritizare a sarcinilor;
5. Păstrarea confidențialității;
6. Disponibilitate pentru deplasări - în ţară şi străinătate;

Cerințe care constituie un avantaj:

1. Vechimea în câmpul muncii (activitate de cercetare ştiinţifică şi inovare) constituie un avantaj și trebuie dovedită prin documente justificative;

2. Studiile inginerești (dovedite cu diplomele aferente);

3. Experiența dovedită în transferul cunoştinţelor şi rezultatelor cercetării ştiinţifice şi inovării către parteneri publici şi privaţi;

4. Experienţa în activitatea de cercetare şi de marketing/studii de piață;

5. Constituie un avantaj cunoașterea domeniului de activitate al ICMPP.

DESCRIEREA SARCINILOR CE REVIN POSTULUI (extras din fișa postului):

Ocupantul postului de *Expert (specializare – inovare, în transfer de cunoştinţe/tehnologii)* are, în principal, următoarele sarcini și atribuții:

1. realizarea și coordonarea transferului de cunoștințe și tehnologie de la institut către sectorul privat și alte organizații;
2. contribuirea la elaborarea planului strategic al ICMPP pentru dezvoltarea activităţilor de transfer tehnologic şi de cunoştinţe;
3. coordonarea, identificarea, cartografierea și monitorizarea rezultatelor cercetării (tehnologii, soluții, servicii, produse, brevete etc.) cu potențiale aplicații economice în colaborare cu departamentele de cercetare;
4. planificarea şi coordonarea activităţilor de diseminare şi promovare a rezultatelor transferabile ale cercetării (vizite regulate și întâlniri cu partenerii privaţi existenți și potențiali și cu partenerii și investitorii din sectorul public;
5. promovarea colaborărilor cu partenerii din industrie, inclusiv prin proiecte comune, contracte de cercetare/servicii;
6. întocmirea și gestionarea bazei de date a partenerilor și investitorilor existenți și potențiali din sectorul privat și public;
7. asigurarea reprezentării institutului în clustere locale, regionale, platforme naționale și internaționale pentru a crește vizibilitatea și a extinde baza de parteneri pentru transfer tehnologic şi de cunoştinţe;
8. contribuirea la dezvoltarea și implementarea strategiei de marketing pentru promovarea capacităților și tehnologiilor de cercetare ale institutului;
9. organizarea de evenimente de networking şi ateliere de lucru cu partenerii existenți și potențiali și cu partenerii și investitorii din sectorul public;
10. coordonarea monitorizării și identificării programelor de cercetare naționale/internaționale care oferă potențialul de a obține rezultatele inovatoare împreună cu alte rezultate de cercetare, implementarea și gestionarea unui sistem de urmărire a interacțiunilor cu partenerii din industrie, investitorii și alte părți interesate;
11. participă la instruiri periodice realizate de către specialiști în domeniu.

# Pentru înscrierea la concurs candidații vor depune un dosar care va conține următoarele documente:

1. formular de înscriere la concurs, conform modelului prevăzut la anexa nr. 2 a Regulamentului- cadru privind organizarea și dezvoltarea carierei personalului contractual;[[1]](#footnote-1)
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor (diplome de bacalaureat, licență, master cu foiele matricole aferente) și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate;

NOTĂ: Diplomele obținute în alte state trebuie recunoscute de Centrul Național de Recunoaștere și Echivalare a Diplomelor (CNRED), și implicit de Consiliul Naţional de Atestare a Titlurilor, Diplomelor și Certificatelor Universitare (CNATDCU), sau demarate demersurile pentru acestea. În situaţia în care candidatul declarat câştigător nu deţine o diplomă eliberată de o instituţie de învăţământ din România, acesta trebuie să depună o copie conform cu originalul a atestatului de recunoaştere sau de echivalare a acesteia înainte de încadrarea pe post şi semnarea contractului individual de muncă, sub sancţiunea neemiterii actului administrativ de încadrare pe post;

1. dovada vechimii în muncă (copia carnetului de muncă, a adeverinței eliberate de angajator pentru perioada lucrată, extras din Registrul General de Evidență a Salariaților ori alte documente conforme cu legislația în vigoare care să ateste vechimea în muncă), dacă e cazul;
2. certificat de cazier judiciar sau, după caz, extrasul de pe cazierul judiciar;
3. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
4. minim două recomandări;
5. Curriculum Vitae, model comun european (semnat și datat).

# CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:

|  |  |  |
| --- | --- | --- |
| Nr. crt. | Activităţi | Data și ora |
| 1. | Publicarea anunțului | 05.05.2025 |
| 2. | Depunerea dosarelor de participare la concurs la adresa: Institutul de Chimie Macromoleculară „Petru Poni” Iași, cu sediul în Iași, Aleea Grigore Ghica Vodă nr. 41A, jud. Iași | Termen-limită: 12.05.2025, ora 12:00 |
| 3. | Selecţia dosarelor de către membrii comisiei de concurs | 13.05.2025, ora 10:00 |
| 4. | Afişarea rezultatelor selecţiei dosarelor | 14.05.2025, ora 14:00 |
| 5. | Depunerea contestaţiilor privind rezultatele selecţiei dosarelor | 15.05.2025, ora 12:00 |
| 6. | Afişarea rezultatului soluţionării contestaţiilor | 16.05.2025, ora 12:00 |
| 7. | Susţinerea probei scrise | 20.05.2025, ora 10:00 |
| 8. | Afişarea rezultatului probei scrise | 21.05.2025, ora 12:00 |
| 9. | Depunerea contestaţiilor privind rezultatele probei scrise | 22.05.2025, ora 12:00 |
| 10. | Afişarea rezultatului soluţionării contestaţiilor | 22.05.2025, ora 16:00 |
| 11. | Susţinerea interviului | 23.05.2025, ora 10:00 |
| 12. | Comunicarea rezultatelor după susţinerea interviului | 26.05.2025, ora 12:00 |
| 13. | Depunerea contestaţiilor privind rezultatul interviului | 27.05.2025, ora 12:00 |
| 14. | Afişarea rezultatului soluţionării contestaţiilor | 27.05.2025, ora 16:00 |
| 15. | Afişarea rezultatului final al concursului | 28.05.2025, ora 12:00 |

# TEMATICA

pentru concursul organizat în vederea ocupării postului temporar vacant

*Expert în transfer de cunoştinţe/tehnologii*

1. Organizarea și funcționarea Academiei Române;
2. Organizarea și funcționarea ICMPP Iași;
3. Drepturi de proprietate intelectuală;
4. Organizarea sistemului de CDI în România;
5. Strategii naţionale şi europene de dezvoltare durabilă.

BIBLIOGRAFIA

pentru concursul organizat în vederea ocupării postului temporar vacant

*Expert în transfer de cunoştinţe/tehnologii*

1. Legea nr. 752/2001 privind organizarea și funcționarea Academiei Române, republicată;
2. Statutul Academiei Române, publicat în Monitorul Oficial al României, partea I, nr. 1152/2021, cu modificările și completările ulterioare;
3. Regulamentul de organizare și funcționare al ICMPP: <https://icmpp.ro/public_info.php>;
4. Ghidul ICMPP privind proprietatea intelectuală: https://icmpp.ro/intellectual\_property.php
5. Regulamentul intern al ICMPP rev. 5 disponibil pe: <https://icmpp.ro/public_info.php>
6. Legea nr. 183 din 10 iunie 2024 privind statutul personalului de cercetare, dezvoltare și inovare: https://lege5.ro/Gratuit/ge2tenjzgezto/legea-nr-183-2024-privind-statutul-personalului-de-cercetare-dezvoltare-si-inovare;
7. Art. 538-562 (personalul contractual din autorităţile şi instituţiile publice) din O.U.G. nr. 57 din 3 iulie 2019 privind Codul administrativ, cu modificările și completările ulterioare: https://legislatie.just.ro/Public/DetaliiDocumentAfis/215925;
8. Strategia Națională de Cercetare, Inovare și Specializare Inteligentă (2022-2027): <https://www.mcid.gov.ro/programe-nationale/strategia-nationala-de-cercetare-inovare-si-specializare-inteligenta-2022-2027/>
9. Planul de acțiune privind economia circulară al Comisiei Europene: <https://eur-lex.europa.eu/legal-content/EN/TXT/?qid=1583933814386&uri=COM:2020:98:FIN>
10. Strategia națională privind economia circulară: <https://dezvoltaredurabila.gov.ro/strategia-nationala-privind-economia-circulara-13409762>;
11. Planul Naţional de Redresare şi Rezilienţă: <https://proiecte.pnrr.gov.ro/>.

Informații suplimentare se pot obține la telefon: 0332 880 050 int. 207, la adresa de e-mail:  [pricob.narcis@icmpp.ro](mailto:%20pricob.narcis@icmpp.ro) și pe website: [www.icmpp.ro,](http://www.icmpp.ro/) persoană de contact: Narcis PRICOB, având funcția de Consilier juridic I – RU, în cadrul Institutului de Chimie Macromoleculară „Petru Poni” (ICMPP).

DIRECTOR ICMPP,

\_\_\_\_\_\_\_\_\_\_\_\_\_\_\_\_\_

dr. Valeria HARABAGIU

1. conform [Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice](https://lege5.ro/Gratuit/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505558071#p-505558071). [↑](#footnote-ref-1)